Stjórnendur Play bjóðast nú til að minnka hlutdeild sína í 30 prósent á móti 70 prósenta eignarhlut þeirra fjárfesta sem fást til að leggja félaginu til um 1.700 milljónir í hlutafé . Fréttablaðið greinir frá þessu í dag . Fyrri áform gerðu ráð fyrir að fjárfestar eignuðust helmingshlut fyrir hlutafjárframlag sitt . Hlutafjársöfnun Play hefur gengið erfiðlega og í lok síðustu viku var kannaður áhugi fjárfesta á að leggja Play til fjármagn til næstu mánaða , samanlagt hundruð milljóna , með því að kaupa skuldabréf til skamms tíma af félaginu sem myndi bera 20 — 25 prósenta vexti . Tilgangurinn væri að tryggja Play nægjanlegt rekstrarfé fram á næsta ár á meðan unnið yrði að því að ljúka hlutafjársöfnun . Sjá nánar í Markaðinum , fylgiblaði Fréttablaðsins , í dag .